I 2020 udgav Soei på [[Gads Forlag]] bogen ''Fædre - fortællinger om at blive til som far'', der er et portræt af den første generation med [[anden etnisk baggrund]], der for alvor er rundet af Danmark og nu har fået børn. Bogen er udformet som interview og portrætteringer af fem markante personligheder fra generationen af nydanske [[efterkommer]]e om forholdet til dels deres egen far, dels deres børn og hvordan de ønsker at fungere som fædre i forhold til dem.<ref>[https://www.berlingske.dk/kultur/aydin-soei-jeg-var-ekstremt-bange-for-at-blive-som-min-egen-far Aydin Soei: »Jeg var ekstremt bange for at blive som min egen far« Interview i Berlingske 12. maj 2020.]</ref> De fem interviewede fædre er journalisten og dokumentaristen [[Nagieb Khaja]], lederen af fædrenteværket "Baba" [[Asim Latif]], skuespilleren [[Janus Bakrawi]], juristen og forfatteren [[Tarek Ziad Hussein]] og [[Niddal El-Jabri]], der er direktør for NGO'en [[Mino Danmark]], der arbejder for at styrke indvandrernes og efterkommernes muligheder og samfundsdeltagelse.<ref>[https://politiken.dk/debat/art7772768/De-etniske-minoritetsf%C3%A6dre-er-i-gang-med-en-stille-revolution Sociolog i ny bog: De etniske minoritetsfædre er i gang med en stille revolution. Artikel på politiken.dk 8. maj 2020.]</ref>
Levende_personer Personbillede_savnes Litteratur Journalistik